CELEX: 62012CA0492
Language: et
Date: 2013-09-19 00:00:00
Title: Kohtuasi C-492/12: Euroopa Kohtu (neljas koda) 19. septembri 2013 . aasta otsus (Conseil d'État eelotsusetaotlus — Prantsusmaa) — Conseil national de l'ordre des médecins versus Ministre de l’Enseignement supérieur et de la Recherche, Ministre des Affaires sociales et de la Santé (Isikute vaba liikumine — Asutamisvabadus — Teenuste osutamise vabadus — Direktiiv 2005/36/EÜ — Kutsekvalifikatsiooni tunnustamine — Hambaarsti kutseala — Kutseala spetsiifika ja eristamine arsti kutsealast — Ühine koolitus)

23.11.2013   
            
            
               ET
            
            
               Euroopa Liidu Teataja
            
            
               C 344/36
            
         Euroopa Kohtu (neljas koda) 19. septembri 2013. aasta otsus (Conseil d'État eelotsusetaotlus — Prantsusmaa) — Conseil national de l'ordre des médecins versus Ministre de l’Enseignement supérieur et de la Recherche, Ministre des Affaires sociales et de la Santé
   (Kohtuasi C-492/12) (1)
   
   (Isikute vaba liikumine - Asutamisvabadus - Teenuste osutamise vabadus - Direktiiv 2005/36/EÜ - Kutsekvalifikatsiooni tunnustamine - Hambaarsti kutseala - Kutseala spetsiifika ja eristamine arsti kutsealast - Ühine koolitus)
   2013/C 344/62
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d'État
   
      Põhikohtuasja pooled
   
   
      Hageja: Conseil national de l'ordre des médecins
   
      Kostjad: Ministre de l’Enseignement supérieur et de la Recherche, Ministre des Affaires sociales et de la Santé
   
      Menetluses osales: Conseil national de l’ordre des chirurgiens-dentistes
   
      Ese
   
   Eelotsusetaotlus — Conseil d'État (Prantsusmaa) — Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta (ELT L 255, lk 22) artikli 36 tõlgendamine — Hambaarsti kutseala spetsiifika ja selle eristamine arsti kutsealast — Niisuguse siseriikliku õigusnormi lubatavus, millega arstiks ja hambaarstiks õppijatele luuakse ühine ülikooliõpe — Niisuguse õigusnormi lubatavus, mille alusel arstid ja hambaarstid praktiseerivad sama eriala
   
      Resolutsioon
   
   
               1.
            
            
               
                           a)
                        
                        
                           Euroopa Parlamendi ja nõukogu 7. septembri 2005. aasta direktiivi 2005/36/EÜ kutsekvalifikatsioonide tunnustamise kohta, muudetud Euroopa Parlamendi ja nõukogu 22. oktoobri 2008. aasta määrusega (EÜ) nr 1137/2008, tuleb tõlgendada nii, et sellega ei ole vastuolus, kui liikmesriik loob nii arstidele kui ka hambaarstidele sellise ühise eriarsti koolitustsükli, mille eriala nimetus ei vasta selle liikmesriigi osas kõnealuse direktiivi V lisas loetletud eriala nimetustele. Niisugune eriarstikoolitus võib olla avatud nii isikutele, kes on läbinud üksnes üldarsti õppe, kui ka isikutele, kes on läbinud koolitusprogrammi osana hambaarsti põhiõppe tsükli ja kellel on sellekohane kinnitus.
                        
                     
                           b)
                        
                        
                           Eelotsusetaotluse esitanud kohtu ülesanne on kontrollida:
                           
                                       —
                                    
                                    
                                       kas juhul, kui nimetatud eriarstikoolitus ei vasta kõnealuse direktiivi artiklites 24 ja 34 sätestatud üldarsti õpet või hambaarsti põhiõpet puudutavatele nõuetele, ei too nimetatud eriarstikoolituse läbimine kaasa üldarsti kvalifikatsiooni tõendava dokumendi või hambaarsti kvalifikatsiooni tõendava dokumendi väljastamist, ja
                                    
                                 
                                       —
                                    
                                    
                                       kas pärast nimetatud eriarstikoolituse läbimist väljastatav tunnistus ei anna õigust tegutseda üldarsti või hambaarsti kutsealal isikutel, kellel puudub vastavalt üldarsti kvalifikatsiooni tõendav dokument või hambaarsti kvalifikatsiooni tõendav dokument.
                                    
                                 
                     
         
               2.
            
            
               Direktiivi 2005/36, muudetud määrusega nr 1137/2008, tuleb tõlgendada nii, et sellega ei ole vastuolus, kui hambaarstidele mõeldud eriarstikoolitus hõlmab meditsiinilisi õppeaineid.
            
         
      (1)  ELT C 26, 26.1.2013.